Președintele Ucrainei, Volodimir Zelenski, internat la spital cu COVID-19.
Luni, președintele Ucrainei Volodimir Zelenski a fost confirmat cu COVID-19. Președintele Ucrainei este internat la Spitalul Feofania. Zelenski are simptome ușoare, dar a preferat să se interneze.
Președintele Ucrainei, Volodimir Zelenski, este internat la spital cu COVID-19. Liderul se află acum la spitalul dedicat înalților oficiali, din sudul orașului Kiev.Într-o primă fază șeful statului a mers acasă, apoi a decis să se izoleze corespunzător și să fie supravegheat de medici. Alţi trei demnitari de rang înalt, ministrul finanţelor, ministrul apărării şi un consilier prezidenţial, au fost confirmaţi și ei cu noul coronavirus. Totul vine într-un moment în care în Ucraina sunt peste 11 mii de cazuri noi de COVID-19 pe zi.